Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 72/14/8802	Košice I, 12.9.2014
EEČ : 2-63-317-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Vysokošpecializovaný odborný ústav geriatrický XXXXX, n. o.  

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-185/1-VYS-KE-2014.
v Košiciach dňa 28.1.2014 okolo 13,00 h na ulici B. Nemcovej v OD Merkúr na prízemí v krčme Merkúr pri barovom pulte po predchádzajúcej hádke fyzicky napadol XXXXX, ktorého po sácaní a zápasení zhodil na podlahu, sadol si na neho a držal ho v oblasti krku, čím mu spôsobil zlomeninu vonkajšieho členka vpravo s vykĺbením členka, roztrhnutím deltového väzu vnútorného členka a roztrhnutím väzivového spojenia medzi vonkajším členkom a píšťalou podľa znaleckého posudku z odboru zdravotníctva s dobou liečenia a práceneschopnosti včítane rehabilitácie okolo 3 až 4 mesiace

Odôvodnenie: 
Uznesením policajta Okresného riaditeľstva PZ, odboru kriminálnej polí-cie XXXXX sp. zn. ČVS:ORP-185/1-VYS-KE-2014 zo dňa 28.1.2014 bolo začaté trestné stíhanie vo veci pre prečin ublíženia na zdraví podľa §156 ods.1, ods.3 písm. c) Trestného zákona v súbehu s prečinom výtržníctva podľa § 364 ods.1 písm. a) Trestného zákona, ktoré mali byť spáchané tak, ako je to uvedené vo výrokovej časti uznesenia.

Uznesením policajta Okresného riaditeľstva PZ, odboru kriminálnej polí-cie XXXXX sp. zn. ČVS:ORP-185/1-VYS-KE-2014 zo dňa 28.3.2014 bolo vzne-sené obvinenie XXXXX pre prečin ublíženia na zdraví podľa §156 ods.1, ods.3 písm. c) Trestného zákona v súbehu s prečinom výtržníctva podľa § 364 ods.1 písm. a) Trestného zákona, ktoré mali byť spáchané tak, ako je to uve-dené vo výrokovej časti uznesenia.

Preskúmaním spisového materiálu po skončení skráteného vyšetrovania, vzhľadom k tomu, že ide o konanie o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov a s prihliadnutím na povahu a závažnosť spáchaného činu sú splnené podmienky na postup podľa § 220 ods. 1 Trestného poriadku a zastavenie trestného stíhania schválením zmieru medzi obvineným a poškodeným.

V prípravnom konaní  obvinený XXXXX nepoprel spáchanie trest-nej činnosti a svoje konanie oľutoval. Vyhlásenie obvineného o spáchaní skutku je v súlade s výpoveďou poškodeného XXXXX, ktorý uviedol, že s obvi-neným požíval alkoholické nápoje, došlo medzi nimi k nedorozumeniu, obaja spadli na zem, pričom si zlomil nohu a na viac sa nepamätá, a je v súlade aj s výpoveďami svedkov Evy Klejmovej, XXXXX a XXXXX a znaleckým posudkom z odboru zdravotníctva.

Obvinený XXXXX s postupom podľa § 220 ods. 1 Trestného po-riadku súhlasil a vyhlásil, že spáchal skutok, za ktorý je stíhaný a nie sú pochyb-nosti o tom, že jeho vyhlásenie bolo vykonané slobodne, vážne a určito, škodu spôsobenú poškodenému XXXXX  na bolestnom a ušlej mzde  uhra-dil v plnej výške a zložil na účet Krajskej prokuratúry XXXXX peňažnú určenú konkrétnemu adresátovi na všeobecne prospešné účely vo výške 100.-€, z ktorej 50% je určených na pomoc poškodeným trestnými činmi a 50% je určených pre  Vysokošpecializovaný odborný ústav geriatrický XXXXX, n. o.  (číslo účtu 60131512/0200).

Poškodený XXXXX  taktiež s postupom podľa § 220 ods. 1 Trestné-ho poriadku súhlasil a vyhlásil, že škodu spôsobenú dňa 28.1.2014 mu obvinený XXXXX uhradil v plnej výške.

Obvinený XXXXX a poškodený XXXXX podpísali dňa 21.8.2014 pred probačným a mediačným úradníkom Okresného súdu XXXXX I dohodu o zmieri.

Vzhľadom na povahu a závažnosť spáchaného skutku, na mieru akou bol trestným činom dotknutý verejný záujem, na osobu obvineného XXXXX ktorý doposiaľ nebol súdne trestaný, a na jeho osobné a majetkové pomery som dospel k záveru, že zastavenie trestného stíhania schválením zmieru medzi ob-vineným a poškodeným je dostačujúce. 

Poučenie: 
Proti tomuto uzneseniu zákon sťažnosť nepripúšťa (§ 215 ods.6 Trestného poriadku).

JUDr. Slavomír Juhász
prokurátor